21:25 'Me ho tla ba le lipontšo letsatsi le khoeli le linaleli. Le ho tla ba le, lefatšeng, mahlomola har'a Balichaba ba, ho tsoa pherekano ka luma ha leoatle le ea maqhubu a: 17 Batho ba bang ba ikutloa ba sa tšoanelehe ho sebeletsa Jehova hobane ba entse sebe se tebileng. Letsoalo le molato le ka etsa hore re ikutloe joaloka Davida ha a re: “Ha ke ne ke khutsitse masapo a ka a ile a khathala ka lebaka la ho bobola ha ka letsatsi lohle. Etsoe bosiu le motšehare letsoho la hao le ne le le boima holim’a ka.” Ka lehlohonolo, Davida o ile a sebetsana le bothata boo joaloka morapeli oa Jehova. O ile a re: “Qetellong ka bolela sebe sa ka ho uena, ’me phoso ea ka ha kea ka ka e koahela.” (Pes. 32:3-5) Haeba u entse sebe se tebileng, Jehova o ikemiselitse ho u thusa. Empa u lokela ho lumela ha a u thusa a sebelisa baholo. (Liprov. 24:16; Jak. 5:13-15) U se ke oa lieha ho kopa thuso kaha bophelo bo sa feleng bo itšetlehile ka hore u kope thuso ka potlako. Empa u lokela ho etsa’ng haeba esita le nako e telele ka mor’a hore Jehova a u tšoarele u ntse u ikutloa u le molato?